text: Tyvebande varetægtsfængslet 
  05 november 2014 kl. 17.37
  Fire mænd blev varetægtsfængslet i stor sag om indbrud og hæleri. Det skete efter et ni timer langt grundlovsforhør i dag onsdag i retten i Horsens.
  Sagen handler om følgende:
  Østjyllands og Sydøstjyllands Politi slog tirsdag til i fællesskab mod indbrudskriminalitet og hæleri. Seks mænd på henholdsvis 25, 29, 30, 36, 39 og 52 år er anholdt i Horsens og Aarhus-området.
  Den 52-årige blev efter grundlovsforhøret løsladt. Anklagemyndigheden har dog kæret den afgørelse.
  Der blev gennemført ransagninger af flere lokaliteter i løbet af tirsdag. Også mod sælgere og aftagere af tyvekosterne. Under ransagningerne er der fundet en del ting, som stammer fra indbrud og hæleri.
  Det er politiets vurdering, at der er tale om organiseret indbrudskriminalitet og hæleri, som også går ud over Danmarks grænser.
  Grundlovsforhøret blev holdt for lukkede døre af hensyn til den videre efterforskning.
  Carit Andersen, vicepolitiinspektør i Sydøstjyllands Politi. (varighed 0.50 min.)
  